Ολλανδικά χριστουγεννιάτικα μπισκότα με μπαχαρικά
Τα Speculaas brokken είναι υπέροχα μπισκότα ολλανδικής προέλευσης με μείγμα μπαχαρικών.
100 γρ. βούτυρο αγελάδος, 125 γρ. ζάχαρη καστανή, 30 ml γάλα φρέσκο, 200 γρ. αλεύρι για όλες τις χρήσεις, 1/2 κουτ. γλυκού μπέικιν πάουντερ, 50 γρ. αμύγδαλα σε σκόνη, 1/4 κουτ. γλυκού αλάτι, 1 κουτ. γλυκού κανέλα σε σκόνη, 1/4 κουτ. γλυκού γαρίφαλο, 1/2 κουτ. γλυκού κάρδαμο, 1/4 κουτ. γλυκού μοσχοκάρυδο, 1/4 κουτ. γλυκού πιπέρι λευκό
Προθερμαίνουμε το φούρνο στους 200°C και στρώνουμε με λαδόκολλα μια λαμαρίνα φούρνου.Στον κάδο του μίξερ χτυπάμε, με το φτερό, το βούτυρο με τη ζάχαρη σε μεσαία ταχύτητα για περίπου 2 λεπτά, μέχρι να αφρατέψει.Ρίχνουμε το γάλα συνεχίζοντας το χτύπημα και προσθέτουμε σταδιακά το αλεύρι με το μπέικιν πάουντερ, τη σκόνη αμυγδάλου, το αλάτι και όλα τα μπαχαρικά.Συνεχίζουμε το χτύπημα μέχρι να έχουμε μια λεία και μαλακή ζύμη για τα μπισκότα. Αλευρώνουμε τον πάγκο εργασίας ή, εναλλακτικά, στρώνουμε μια λαδόκολλα. Ανοίγουμε τη ζύμη για τα μπισκότα με τον πλάστη έτσι ώστε να έχει ομοιόμορφο πάχος (0,5 - 1 εκ.)Με κουπάτ «κόβουμε» μπισκότα στα σχήματα που θέλουμε και τα βάζουμε στη λαμαρίνα αραιά, για να μην κολλήσουν κατά το ψήσιμο.Ψήνουμε για περίπου 20 λεπτά, μέχρι να χρυσίσουν. Ξεφουρνίζουμε, αφήνουμε να κρυώσουν και σερβρίρουμε.
Αλεύρι (ζύμες),Αμύγδαλα,Γάλα,Χριστούγεννα